Histamínová intolerancia: Zhoršenie stavu a bolesti brucha po užívaní Revicolinu.
Dobrý deň. Mám histaminovú intoleranciu. Užívam revicolin. Po 5 dňoch užívania je mi horšie. Mám ho vysadiť? Bolí ma brucho, najprv len pod rebrami teraz u celé. Ďakujem.
Dobrý deň,
ďakujeme za prejavenú dôveru.
Revicolin obsahuje 2 účinné látky: vysoko-špecifické "chytré" kvasinky Kluveromyces Marxianus Fragilis a mikronizovaný palmitoyletanolamid. Obe účinné látky ovplyvňujú činnosť čriev. Kvasinky pozitívne regulujú imunitný črevný systém, palmitoyletanolamid je telu vlastná látka, ktorá pôsobí protizápalovo a prispieva k zmierneniu nafukovania a črevných kŕčov. Revicolin je vhodné podávať na zmiernenie črevných príznakov spôsobených histamínovou intoleranciou.
Vzhľadom na uvádzané skutočnosti bolesť brucha spôsobená užívanín preparátu Revicolin je málo pravdepodobná.  Žiaľ v našej kompetencii nie je určiť príčinu Vašich ťažkostí,stanoviť diagnózu ani rozhodnúť o vhodnej forme liečby. Stanoviť presnú diagnózu môžu iba lekári na základe dôkladného vyšetrenia Vášho zdravotného stavu. Odporúčam Vám kontaktovať ošetrujúceho lekára a on rozhodne o ďalšom postupe.
Prajem skorú úľavu od ťažkostí.
S pozdravom,
PharmDr. Anna Pacalajová